《自谓》
宋代·白玉蟾

造物果小儿，可得问天公。
一生贫到骨，万感悲填胸。
形神本尘贫，身世相羁笼。
安得骑玉鳌，眇然追冥鸿。
锦步四十里，濁哉一石崇。
东阁万张颐，哺一公孙洪。
铜山流臭泉，到了埋邓通。
何如德行贵，晞颜师仲弓。
文苑丽长春，学海深无穷。
人自泾渭水，我但夷齐风。
貂裘有何异，羊枣远不同。
人生水上萍，世事江头枫。
三思欲四休，一拙胜万工。
炎宅煎杀人，此身如甑中。
於道有所味，触意无复仲。
心杓指以南，性水决而东。
炼得身如鹤，始可冲秋空。
道人亦不贫，朝灌三畦松。

作者简介：白玉蟾（1134～1229），南宋时人，祖籍福建闽清，生于海南琼州，内丹理论家。南宗的实际创立者，创始金丹派南宗，金丹派南五祖之一。生卒年待考，原名葛长庚，本姓葛，名长庚。字如晦，号琼琯，自称神霄散史，海南道人，琼山老人，武夷散人。幼聪慧，谙九经，能诗赋，长于书画，12岁时举童子科，作《织机》诗；才华横溢，著作甚丰。自幼从陈楠学丹法，嘉定五年（1212）八月秋，再遇陈楠于罗浮山，得授金丹火候诀并五雷大法。